بتاسم ليها وطلع بقات متبعاه بالعين تحت صدمة مافهمات تاوزة عاد هو ديما مغوبش ويغوت عليها كيفاش اليوم دوا معاها كيضحك هزات يديها بمعنى ياربي تستر و زادت الكوزينة ,,اما هو دخل الدوش دوش ومقاصش لاباندة ماشي على الجرحة؟هه نو حيت حبيبتو لي مصايباها ليه ههه دوش بالخف و خرج لاوي عليه فوطة حل الماريو عرف تجاكيط لي هزات بقا كيحك في راسو ويضحك بحال الحمق جبد كالسو بالبيض لبسو و شورت ديال الدجين حد الركبة حيت اليوم السبت مدرسة واخا ديال المخزن ماكيقريوش السبت ولاحد جبد ديودورون دوش بيها و جبد بيل نص كم غري جاه لاصق ,جبد كلاكيط لاككوسط بالكحل رش ريحتو المعتادة بووس مكانة اخر ماكين في السوق مشط شعرو اللور ونزل كيصفر لقا القهوة محطوطة في الطبلة مع الجريدة الصباحية هزها و هز قهوة وبدا كيقرا بينما فاقت حبيبتو و يخرج معاها يدوزو نهار بزوج